b'\n_START_ARTICLE_\nVlak u snijegu\n_START_SECTION_\nSadr\xc5\xbeaj\n_START_PARAGRAPH_\nNa Jabukovcu u Velikom Selu \xc5\xbeive tri \xc4\x91aka \xc4\x8detvrtog razreda. Zovu se Ljuban, Draga i Pero. U\xc4\x8denike te seoske \xc5\xa1kole u\xc4\x8ditelj povede vlakom na izlet u grad. Tamo su, u tiskari zahvalili na besplatnom putu u Zagreb pjesmom, a naposljetku su oti\xc5\xa1li u zoolo\xc5\xa1ki vrt. Me\xc4\x91utim, u\xc4\x8ditelj se u gradu razboli i ostaje u bolnici, a djeca se moraju sama vratiti. Na povratku ih zatekne zimsko nevrijeme i vlak stane pred snje\xc5\xbenim nanosom. Zahvaljuju\xc4\x87i pomo\xc4\x87i djece, \xc5\xbeeljezni\xc4\x8dari osloba\xc4\x91aju vlak.\n_START_SECTION_\nIgrani cjelove\xc4\x8dernji film\n_START_PARAGRAPH_\nFilm Vlak u snijegu, kao i roman Mate Lovraka prema kojem je nastao, jo\xc5\xa1 je uvijek jednako popularan danas kao i 1976. kada je snimljen. Re\xc5\xbeirao ga je Mate Relja, koji je ujedno i preradio knjigu i napravio scenarij. Sniman je u Zagrebu, u selima Grginac, Toma\xc5\xa1 i Ciglena u okolici Bjelovara te na \xc5\xbeeljezni\xc4\x8dkoj pruzi Bjelovar-Klo\xc5\xa1tar Podravski. U kina je stigao 10. lipnja 1976. godine. Glavne uloge tuma\xc4\x8de Slavko \xc5\xa0timac (kao Ljuban), Gordana Inkret (kao Draga) i \xc5\xbdeljko Mal\xc4\x8di\xc4\x87 (kao Pero).'